ביחד לטוב ולרע 
הוא:         זוכר אותך ביום כָּתוֹם;                מוּצֶפֶת אור, מוּקֶפֶת חוֹם.;                היה לך עור כמו לתינוק,;                אני הייתי אז ירוק;                ותל אביב הייתה קטנה;                ואת היית יפה, דבר לא השתנה.; היא:         אני כבר לא אותו דבר;                וגם הגיל בְּמַעֲבָר;                אחרי שנים של נעורים;                פתאום אני לא בת עשרים.   ;                ויש לי כאבים בגב;                אבל אצלי תמיד חוגג אביב בסתיו.; יחד:        עם כל החידות שפתרנו        ;               עם כל מה ששכחנו וזכרנו;               בְּאֶרֶץ לא זרועה וּבַחֲזָרָה -     ;               אנחנו ביחד, לַטּוֹב וְלָרַע.     ; הוא:        גם לי כואב, או קצת רועד;                ומה שלא – כבר לא עובד;                וחוץ מכמה צינתוּרים;                אני מרגיש כמו בן עשרים.;                חולף מהר מול המַרְאָה;                רוֹאֶה לא בְּדִיוּק את מה שאת רוֹאָה.; היא:        אני אוכלת רק בריא ;                לא חֲלָבִי ולא בְּשָרִי ;              צורכת כל מיני חלבון,;              זוללת גלידות בלי חשבון    ;              ואז נזכרת בַּגִזְרָה;             ולא טועמת כלום, עד שנהיה לי רע.; יחד:        עם כל החידות שפתרנו  . . .         ; הוא:         עכשיו, שאת כבר לא פַּרְגִית -;                אבל עדיין הֶשֵגִית, ;                יהיה נחמד לשמוע אִם;                את מבסוטה מהחיים.; היא:        יש לי תשובה לא רגילה  ;                תזכיר לי מי אתה ומה השאלה... ; הוא:         אני האיש שעוד זוכר            ;                איך זה היה בזמן אחר.          ; היא:         תשמע, כמו שאומרים היום,    ;                אני זורמת עם חלום:               ;                שתמלא ת' מצברים;                ושוב תשא אותי מעבר להרים.; יחד:        עם כל החידות שפתרנו . . .; 